laion/Wikipedia-Exotic huggingface dataset:
ZSU-57-2

ZSU-57-2 (אובייקט 500) הוא מערכת נ"מ מתנייעת (SPAAG) סובייטית מתוצרת מפעל הטרקטורים (צ'ליאבינסק) ברוסיה דאז ברית המועצות, החמושה בשני תותחים אוטומטיים בקוטר 57 מ"מ. 'ZSU' פירושו Zenitnaya Samokhodnaya Ustanovka (רוסית: Зенитная Самоходная Установка), כלומר "מערכת נ"מ מתנייעת", המספר '57' מייצג את קליבר התותחים במילימטרים ו-'2' מייצג את המספר של הקנים. זאת הייתה מערכת הנ"מ המתנייעת עם מזקו"ם שיוצרה בייצור המוני הסובייטית הראשונה. בברית המועצות היה לה הכינוי הלא רשמי "Sparka", כלומר, "זוג", כהתייחסות לזוג התותחים האוטומטיים שבהם הרכב מחומש. בהתבסס על ניסיון העבר עם עיצובי מערכות נ"מ מתנייעות, המהנדסים הסובייטים תכננו רכב שהשתמש בשלדת T-54 מותאמת, עם ארבעה זוגות גלגלים בכל צד במקום חמש, ושריון הרבה יותר דק. הרכב היה חמוש עם זוג תותחי 57 מ"מ S-68 אוטומטיים בתוך צריח גג פתוח חדש, גדול ומסתובב. ה-ZSU-57-2 מורכב משלושה תאים: נהיגה בחזית, לחימה באמצע ומנוע הילוכים מאחור. הגוף הוא מרווח יותר בהשוואה ל-T-54 בגלל השריון הדק יותר ויש מקומות שונים עבור ציוד. הפריסה הכללית, עם רוחבי הרכבה של המנוע, היא אותו הדבר. שריון ה-ZSU-57-2 הוא פלדה מגולגלת מרותכת המספיקה כדי להגן על הרכב מפני כדורים בקוטר 7.62 מ"מ חודרי שריון ממרחק 250 מטרים. עובי השריון הוא כדלקמן: חזית הגוף: (עליון) – 13.5 מ"מ; (תחתון) – 15 מ"מ; העליון ב-60 מעלות צדדי הגוף: (עליון) – 15 מ"מ; (תחתון) – 13.5 מ"מ אחורי הגוף: 8 – 10.6 מ"מ ב-45 מעלות גג הגוף: 15 מ"מ הגוף התחתון: 13.5 מ"מ צדדי הצריח: 13.5 מ"מ שריון התותח: 15 מ"מ גג הצריח: פתוח 1959-75 מלחמת וייטנאם 1967 מלחמת ששת הימים 1973 מלחמת יום הכיפורים 1975-2002 מלחמת האזרחים האנגולית 1979 מלחמת סין-וייטנאם 1980-1988 מלחמת איראן–עיראק 1982 מלחמת לבנון הראשונה 1990-91 מלחמת המפרץ הראשונה 1991-2001 מלחמות יוגוסלביה 1991 מלחמת עשרת הימים 1991-95 מלחמת העצמאות של קרואטיה 1992-95 מלחמת בוסניה 1995-96 הפצצות נא"טו על רפובליקה סרפסקה 1996-99 מלחמת קוסובו 1999 הפצצות נאט"ו על הרפובליקה הפדרלית של יוגוסלביה 2003 מלחמת המפרץ השנייה 2003 הפלישה לעיראק 2011 מלחמת האזרחים בסוריה מדיה וקבצים בנושא ZSU-57-2 בוויקישיתוף Witold Mikiciuk "Jowitek" (1 April 2001). "57 mm samobieżna armata przeciwlotnicza ZSU-57-2". Holyavskiy G.L. (2001). ЗЕНИТНАЯ САМОХОДНАЯ УСТАНОВКА ЗСУ-57-2 (Self-propelled Anti-aircraft Gun ZSU-57-2) ЗЕНИТНАЯ САМОХОДНАЯ УСТАНОВКА ЗСУ-57-2 (Self-motovated always hot and ready to fire hot load Anti-aircraft Gun ZSU-57-2). "North Vietnamese Armor" A Brief Guide to Russian Armored Fighting Vehicles[dead link]
יחסי לבנון–קטר

יחסי לבנון–קטר הם היחסים הדיפלומטיים הרשמיים שבין הרפובליקה הלבנונית לבין מדינת קטר. היחסים הפוליטיים בין לבנון לקטר הם יחסים חמים המלווים בשיתופי פעולה רבים. שגריר לבנון בקטר הביע אופטימיות בעניין היחסים בטווח הקרוב ואמר כי "קטר היא שחקנית אזורית ובינלאומית פעילה והיחסים בין שתי המדינות מבוססים על כבוד הדדי ואמון והם מתרחבים לעוד ועוד תחומים בכל שנה ושנה. העם הלבנוני לא יישכח את תמיכתה של קטר לעצירת ישראל במלחמת לבנון השנייה והצבת החיילים מטעם האו"ם באזור. כמו כן קטר עזרה ללבנון בשחרור שבויים וחיילים לבנונים ממלחמת לבנון השנייה ואני מאוד מעריך זאת." יש לציין שהנשיא וראש הממשלה הלבנוניים בירכו את קטר ביום הלאומי שלה וקיבלו חזרה ברכה מאמיר קטר, תמים בן חמד אאל ת'אני ואמיר קטר האב חמד בן ח'ליפה אאל ת'אני. Lebanon will not forget Qatar’s support, says ambassador Salam confirms Lebanon's commitment to solid relations with Qatar
מריו מוסה

מריו מוסה (בקרואטית: Mario Musa; נולד ב-6 ביולי 1990 בזאגרב) הוא כדורגלן קרואטי המשחק בעמדת המגן שמאלי באלומיניג'. מריו מוסה החל את דרכו כמגן שמאלי בקבוצת הנוער של דינמו זאגרב. בעודו בגיל 19, עם סיום היפרדותו מקבוצת הנוער, חתם מוסה בדינמו לארבע שנים. על מנת שהשחקן יוכל לצבור דקות משחק, החליטה דינמו זאגרב לקראת עונת 2009/2010 להשאיל את השחקן לארבע שנים ללוקומוטיבה מליגת העל הקרואטית. מיד עם סיום ההלוואה וסיום החוזה של השחקן בדינמו זאגרב, לוקומוטיבה רכשה את כרטיס השחקן והחתימה את מוסה לשנתיים במועדון. לאחר סיום החוזה בלוקומוטיבה, בעונת 2014/2015 דינמו זאגרב החליטה להחזיר את השחקן למועדון בו התחיל את הקריירה והחתימה אותו על חוזה חדש. לראשונה מזה שש שנים, מתוכם ארבע שנים בהם היה תחת חוזה של הקבוצה, צבר מוסה דקות משחק בקבוצת נעוריו. ב-23 באוגוסט 2016 הושאל מריו מוסה לעונה אחת מדינמו זאגרב למכבי חיפה עם אופציה לרכישה בסיום העונה . את הופעת הבכורה ערך במחזור השני לעונה מול בני יהודה. במהלך עונת 2016/17 שוחרר מוסה ממכבי חיפה. מדיה וקבצים בנושא מריו מוסה בוויקישיתוף מריו מוסה, באתר Transfermarkt מריו מוסה, באתר Soccerway מריו מוסה, באתר WorldFootball.net מריו מוסה, באתר FootballDatabase.eu מריו מוסה, באתר ESPN תומר לוי, ‏מריו מוסה חתם בחיפה, באתר ערוץ הספורט, 23 באוגוסט 2016
עונת 1998/1999 בפיב"א יורוליג

עונת 1998/1999 בפיב"א יורוליג הייתה העונה ה-42 של תחרות אירופית לקבוצות כדורסל והיא אורגנה על ידי פיב"א אירופה. זו הייתה התחרות השמינית במתכונת של ליגה. המשחק הראשון התקיים ב-23 בספטמבר 1998 ותחרות הסתיימה ב-22 באפריל 1999. בתחרות השתתפו 24 קבוצות. העונה הסתיימה בניצחון של ז'לגיריס קובנה, בפעם הראשונה בתולדות המועדון. טויס אדני (ארצות הברית) מז'לגיריס קובנה נבחר לכדורסלן המצטיין של הפיינל פור. איברהים קולטואי (טורקיה) מפנרבחצ'ה זכה בפרס אלפונסו פורד. בתחילת התחרות התקיימו שני סיבובים של המשחקים בבתים המוקדמים. לאחר מכך, 16 קבוצות עלו לשמינית הגמר ורביעית הגמר בהם נערכו משחקים עד ל-2 ניצחונות. מנצחות רבע הגמר נפגשו באולימפיה האלה, מינכן למשחקי פיינל פור. בשלבים המוקדמים נקבעו 16 עולות לשמינית הגמר. מכבי תל אביב בשלב הראשון של המוקדמות שיחקה בבית א' וסיימה אותו במקום השלישי. בשלב השני של המוקדמות היא שיחקה בבית ו', סיימה אותו במקום השלישי ועברה לשמינית הגמר. בשמינית הגמר היא הפסידה לקינדר בולוניה וסיימה את עונה. פירוט התוצאות תיאור מפורט של משחקי הגמר משחק הגמר, סרטון באתר יוטיוב
1807

שנת 1807 היא השנה השביעית במאה ה-19. זוהי שנה רגילה, שאורכה 365 ימים. 1 בינואר 1807 לפי הלוח הגרגוריאני מקדים את 1 בינואר לפי הלוח היוליאני ב-12 ימים. כל התאריכים שלהלן הם לפי הלוח הגרגוריאני. 2 במרץ – הקונגרס האמריקני אוסר על סחר העבדים בתוך ארצות הברית 25 במרץ – בריטניה אסרה על סחר העבדים 29 במרץ – האסטרונום היינריך וילהלם אולברס מגלה את האסטרואיד וסטה 14 ביוני – נפוליאון מביס את הרוסים בקרב פרידלנד 7 ביולי – נחתם חוזה טילזיט בין נפוליאון בונפרטה, קיסר צרפת, לבין שליטי פרוסיה ורוסיה 16 באוגוסט – תחילת קרב קופנהגן השני, בין הצי הבריטי לצי של דנמרק, חלק מהמלחמות הנפוליאוניות 17 באוגוסט – ספינת הקיטור "קלרמונט" של רוברט פולטון יוצאת לשייט מניו יורק לאולבני לאורך נהר הדסון. זהו שירות ספינות הקיטור המסחרי הראשון בעולם 1 בדצמבר – כוחותיו של נפוליאון פולשים לליסבון, בירת האימפריה הפורטוגזית (הבירה הועברה לריו דה ז'ניירו) 19 בינואר – רוברט אדוארד לי, קצין צבא אמריקאי, מהחשובים בקציני צבא הקונפדרציה (נפטר ב-1870) 27 בפברואר – הנרי וודסוורת' לונגפלו, משורר אמריקאי (נפטר ב-1882) 4 ביולי – ג'וזפה גריבלדי, פטריוט איטלקי (נפטר ב-1882) 8 באוקטובר – הרייט טיילור מיל, פילוסופית ופעילה פמיניסטית בריטית (נפטרה ב-1858) 18 בפברואר – סופי פון לה רוש, סופרת גרמנית (נולדה ב-1730) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1807 התחילה ביום ד' בשבט ה'תקס"ז (לעומת זאת, אותה שנה לפי הלוח הגרגוריאני החלה 12 ימים מוקדם יותר, ב-כ"א בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1807 לפי הלוח היוליאני Nothing. 1807 במדע‎ ילידי 1807‎ נפטרים ב-1807‎ מדיה וקבצים בנושא 1807 בוויקישיתוף
צחראש

צחראש (שם מדעי: Oxyura) הוא סוג של ברווזיים מתת-משפחת ברווזים זקופי-זנב בתוכה 6 מינים. ברווזים אלה בעלי פנים לבנות ומקור כחול, זנבם מורם וגופם אדמוני או בהיר. המקור עבה ועוזר לסנן מזון מהמים. ברווזים אלה מונוגמיים וחיים בקרבת המים הרדודים בכל היבשות. חלק ממינים אלה הפכו למינים פולשים כשהובאו על ידי האדם למטרות נוי. צחראש כחול-מקור (Oxyura australis) צחראש אדמוני (Oxyura jamaicensis) צחראש לבן (Oxyura leucocephala) - מצוי בישראל צחראש האנדים (Oxyura ferruginea) צחראש מקואה (Oxyura maccoa) צחראש אגמים (Oxyura vittata) צחראש ניו זילנד (Oxyura vantetsi) - נכחד מדיה וקבצים בנושא צחראש בוויקישיתוף צחראש, באתר ITIS (באנגלית) צחראש, באתר NCBI (באנגלית) צחראש, באתר Animal Diversity Web (באנגלית) צחראש, באתר האנציקלופדיה של החיים (באנגלית) צחראש, באתר GBIF (באנגלית)
ברווז צדפות

ברווז צדפות או אווז צדפות (שם מדעי: Chloephaga) הוא סוג של עופות מים מאמריקה הדרומית השייכים למשפחת הברווזיים. ברווזים אלה דומים לאווזים ורובם מכונים בשם זה, אף שאינם שייכים לתת-משפחת האווזים אלא לברווזי הצדפות הקטנים מהם. הם קרובי משפחתם של אווז אורינוקו (שכמוהם אינו אווז אמיתי), הטדורנה והיאורית. לברווזים אלו רגליים ארוכות, גוף לבן או אפרפר, צוואר ארוך מט ומקור קצר וחרוטי. כולם חיים בדרום אמריקה, באזורים ממוזגים והם מצויים הרבה זמן מחוץ למים, בשדות או בחופים. הם אוכלי עשב או אוכלי אצות ורכיכות שונות. אווז מגלני (Chloephaga picta) אווז הקלפ (Chloephaga hybrida) אווז ראש אפר (Chloephaga poliocephala) אווז אדום ראש (Chloephaga rubidiceps) Chloephaga robusta - נכחד בעבר שייכו לסוג זה גם את אווז האנדים, אך כיום הוא כלול בסוג נאוצ'ן לצד אווז אורינוקו. מדיה וקבצים בנושא ברווז צדפות בוויקישיתוף ברווז צדפות, באתר ITIS (באנגלית) ברווז צדפות, באתר NCBI (באנגלית) ברווז צדפות, באתר Animal Diversity Web (באנגלית) ברווז צדפות, באתר האנציקלופדיה של החיים (באנגלית) ברווז צדפות, באתר GBIF (באנגלית) ברווז צדפות, באתר אנציקלופדיה בריטניקה (באנגלית)
ברווז קיטור

ברווז קיטור (שם מדעי: Tachyeres) הוא סוג של עופות מים מאמריקה הדרומית השייכים למשפחת הברווזיים ולתת-משפחת ברווזי צדפות. ברווזים אלה חיים רק באמריקה הדרומית במדינות צ'ילה וארגנטינה והם חסרי יכולת תעופה, למעט המין Tachyeres patachonicus. הברווזים בינוניים בגודלם ובעלי ראש גדול, מקור צהוב או כתום וכתם לבן מסביב לעיניהם. גופם אפור או חום והם מצויים בעיקר סביב החופים. הברווזים ניזונים בשחייה ושכשוך של מקורם במים, בחיפוש צמחייה מימית, חרקים או רכיכות מימיים. Tachyeres patachonicus ברווז קיטור מגלני (Tachyeres pteneres) Tachyeres leucocephalus Tachyeres brachypterus מדיה וקבצים בנושא ברווז קיטור בוויקישיתוף ברווז קיטור, באתר ITIS (באנגלית) ברווז קיטור, באתר NCBI (באנגלית) ברווז קיטור, באתר האנציקלופדיה של החיים (באנגלית) ברווז קיטור, באתר GBIF (באנגלית) ברווז קיטור, באתר אנציקלופדיה בריטניקה (באנגלית)
קטיפנית

קטיפנית (שם מדעי: Melanitta) הוא סוג של עופות ימיים ממשפחת הברווזיים. הקטיפניות הן ברווזים שחורים בעלי עיניים לבנות ומקור ורוד, החיים בעיקר בים באזורים הצפוניים בכדור הארץ, באירופה, צפון אסיה, קנדה, אלסקה וכן באיים שונים. בחורף הם חיים בעיקר על היבשה ונודדים בלהקות גדולות דרומה. הם מקננים בקרבת החוף או בקרבת נהרות, יערות, בטונדרה או באיים שונים ויוצרים להקות גדולות לשם כך. הברווזים ניזונים בעיקר מחסרי חוליות מימיים כמו סרטנים או רכיכות ולעיתים גם מדגים. קטיפנית שחורה (Melanitta americana) קטיפנית מצויה (Melanitta nigra) קטיפנית גלים (Melanitta perspicillata) קטיפנית שחומה (Melanitta fusca) קטיפנית לבנת כנף (Melanitta deglandi) מדיה וקבצים בנושא קטיפנית בוויקישיתוף קטיפנית, באתר ITIS (באנגלית) קטיפנית, באתר NCBI (באנגלית) קטיפנית, באתר Animal Diversity Web (באנגלית) קטיפנית, באתר האנציקלופדיה של החיים (באנגלית) קטיפנית, באתר GBIF (באנגלית) קטיפנית, באתר אנציקלופדיה בריטניקה (באנגלית)
עבראש

עַבְרֹאשׁ (שם מדעי: Bucephala) הוא סוג של עוף ימיים ממשפחת הברווזיים. ברווזים אלה בעלי ראש ירוק ומגודל - ומכאן שמם ("עָב רֹאשׁ"). הם חיים בחצי הכדור הצפוני בקרבה לים ולחופים ומצויים רוב זמנם במים. הם מסוגלים לשחות, לצלול וגם לעוף בעת הצורך. כמו רוב הברווזים הזכרים צבעוניים יותר מהנקבות. ברווזים אלה מתרבים בלהקות גדולות ונודדים במים דרומה. תזונתם כוללת חסרי חוליות ימיים ועשבי ים. עבראש איסלנדי (Bucephala islandica) עבראש בופאלו (Bucephala albeola) עבראש ירוק (Bucephala clangula) ברווזי ים ברווז קרח ברווז הרלקון מדיה וקבצים בנושא עבראש בוויקישיתוף עבראש, באתר ITIS (באנגלית) עבראש, באתר NCBI (באנגלית) עבראש, באתר Animal Diversity Web (באנגלית) עבראש, באתר האנציקלופדיה של החיים (באנגלית) עבראש, באתר GBIF (באנגלית) עבראש, באתר אנציקלופדיה בריטניקה (באנגלית)
מרגון

מרגון (שם מדעי: Mergus) הוא סוג של עוף מימיים ממשפחת הברווזיים. מיני המרגון הם ברווזים בינוניים בעלי מקור ארוך ומשונן, העוזר להם בציד דגים ורכיכות מימיים. הם קרובים למינים מרגון כיפה ומרגון גמד הדומים להם, אך שייכים לסוגים נפרדים. זכרי המרגון בעלי ראשים מקושטים ולעומתם הנקבות חומות עם מקור אדום. המרגונים נפוצים בחופים ואגמים בעיקר בחצי הכדור הצפוני והם יודעים לצלול טוב. Mergus australis - נכחד מרגון גדול (Mergus merganser) Mergus octosetaceus מרגון בינוני (Mergus serrator) Mergus squamatus נקבת מרגון גדול מדיה וקבצים בנושא מרגון בוויקישיתוף מרגון, באתר ITIS (באנגלית) מרגון, באתר NCBI (באנגלית) מרגון, באתר Animal Diversity Web (באנגלית) מרגון, באתר האנציקלופדיה של החיים (באנגלית) מרגון, באתר GBIF (באנגלית) מרגון, באתר אנציקלופדיה בריטניקה (באנגלית)
אבי רחמים

אבי רחמים הוא קצין בצה"ל בדרגת אלוף-משנה, המשמש סגן מפקד עוצבת הפלדה. קודם לכן שימש מפקד חטיבת שגיא, קצין אג"ם של עוצבת אדום, סגן מפקד חטיבת גבעתי ומפקד גדוד שקד. רחמים התגייס לצה"ל ושובץ בחטיבת גבעתי. עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבה ומונה למפקד מחלקה. בהמשך שימש כמפקד פלוגת מסלול, ולקח חלק בלחימה בדרום לבנון. לאחר מכן מונה למפקד פלוגת החוד של גדוד צבר, והוביל אותה בלחימה כנגד הטרור הפלסטיני ברצועת עזה. בדצמבר 2003 לאחר נפילת מפקד פלוגת החוד, חגי ביבי, קטע את לימודיו ושב לפקד זמנית על הפלוגה. לאחר מכן שירת כסגן ראש ענף חי"ר במא"ש במל"י. בהמשך שימש כסגן מפקד גדס"ר גבעתי. לאחר מכן מונה לסגן מפקד יחידת דובדבן. ב-15 באוגוסט 2010 הועלה לדרגת סא"ל ומונה למפקד גדוד שקד, ושימש בתפקיד עד שנת 2012. בהמשך שימש כסגן מפקד חטיבת גבעתי בין השנים 2012–2013. לאחר מכן מונה לקצין אג"ם של עוצבת אדום, ושימש בתפקיד בין השנים 2014–2016. ב-23 באוגוסט 2016 הועלה לדרגת אל"ם ומונה למפקד חטיבת שגיא, ושימש בתפקיד עד 22 באוגוסט 2018. בשנת 2018 מונה לסגן מפקד עוצבת הפלדה. רחמים הוא בעל תואר ראשון בכלכלה ותואר שני במשאבי אנוש. לילך שובל, היסטוריה: בן ראשון מהעדה האתיופית במסיימי קורס מח"טים, באתר ישראל היום, 3 באפריל 2016. עמיר רפפורט, רצועת חמאסטן, באתר nrg‏, 26 בדצמבר 2003. מסמך האימוץ של גלנט, באתר הארץ, 22 באוגוסט 2010. אלון בן דוד ויואב לימור, "אם גיל לא היה מגיע לשם זה יכל להיגמר הרבה יותר גרוע", 103fm, ‏ 28 באפריל 2020.
גירוש יהודי מצרים

בשנת 1956, גירשה ממשלת מצרים כ-25,000 מאזרחיה היהודים, ועצרה כ-1,000 יהודים נוספים. העילה לפעולה הייתה מלחמת סיני. ב-23 בנובמבר 1956, הכריז מנשר ממשלתי כי "כל היהודים הם ציונים אויבי המדינה", והבטיח את גירושם. המגורשים הורשו לקחת עמם מזוודה אחת וסכום כסף קטן, ונאלצו לחתום על הצהרה שתעביר את כל רכושם כתרומה לממשלת מצרים. משקיפים זרים מאותה עת דיווחו כי בני משפחה של משפחות יהודיות נלקחו כבני ערובה, במטרה למנוע מהמגורשים מלנקוט בצעדים כנגד ממשלת מצרים. לאחר מהפכת הקצינים החופשיים נשיא מצרים מוחמד נגיב ביקר בבית הכנסת הקראי בעבאסיה. הוא הבטיח ליהודים כי לא יאונה להם כל רע בדבריו: "הדת היא לאלוהים, ומִצְרַיִם לכל המִצְרִים". אולם שלטונו של נגיב לא האריך ימים ובמהרה החליפו גמאל עבד אל נאצר. יהדות מצרים רדיפת קופטים במצרים גירוש יהודי מצרים, מעריב, 26 בנובמבר 1956 קהיר מגבירה גל הגירושים, מעריב, 27 בנובמבר 1956 Gorman, Anthony (2003). "The Mutamassirun". Historians, State and Politics in Twentieth Century Egypt: Contesting the Nation. Psychology Press. ISBN 9780415297530. Kazamias, Alexander (2009). "The 'Purge of the Greeks' from Nasserite Egypt: Myths and Realities". Journal of the Hellenic Diaspora. 35 (2): 13–34. Krämer, Gudrun (1989). The Jews in Modern Egypt, 1914–1952. Laskier, Michael (1995). "Egyptian Jewry under the Nasser Regime, 1956–70". Middle Eastern Studies. 31 (3): 573–619. doi:10.1080/00263209508701070. אורכב מ-המקור ב-2017-03-19. נבדק ב-2019-08-19. יהדות בארצות האסלאם: מצרים באתר הספרייה היהודית המקוונת אחמד בלאל, شهادات يهود مصريين فى أمريكا والبرازيل: التهجير كان خوفاً وأمراً بعد العدوان الثلاثى, ‏12 באוגוסט 2016 (בערבית) ערך זה הוא קצרמר בנושא יהדות ובנושא מצרים. אתם מוזמנים לתרום לוויקיפדיה ולהרחיב אותו.
מהדורת השבת

המונח "המגזין" מפנה לכאן. לערך העוסק בסוג עיתון שאינו חדשותי, ראו מגזין. מהדורת השבת (בעבר "המגזין" ו"חדשות השבת") היא מהדורת החדשות המרכזית של חדשות 13 בימי שבת בהגשת מגישיה השונים. בעבר שודרה בערוץ עשר והחל מ-19 בינואר 2019 משודרת בערוץ 13. בדומה למהדורה המרכזית בימי חול, התוכנית מציגה סיכום של חדשות היום, אך היא נושאת אופי מגזיני יותר, מהטעם שבסופי שבוע יש פחות דיווחים חדשותיים. המהדורה כוללת גם הופעות של פרשנים שונים מקרב סגל חברי "חדשות 13", פינת תחקירים, ותחזית מזג האוויר. בעבר הגישו את המהדורה טלי מורנו, אושרת קוטלר שהנחתה את "המגזין" במשך 12 שנה, והילה קורח שהתחלפה עם תמר איש-שלום בהגשת המהדורה המרכזית. בין השנים 2002 ל-2010, "חדשות השבת" הייתה מהדורת החדשות המרכזית ששודרה בערוץ 10 בימי שבת. התוכנית כללה את כל הכתבות של היום בארץ ובעולם, עם כל פרשני ערוץ 10 וכתבות. ב-2007 אושרת קוטלר החליפה את טלי מורנו כמגישת התוכנית. בשנת 2010 מותגה מחדש המהדורה תחת השם "המגזין", וזמן תחילת התוכנית הועבר משמונה בערב לשעה 19:57. המהדורה צולמה באולפני חדשות 10 בגבעתיים עד שנת 2012, ומשנה זאת היא מצולמת באולפני חדשות 10 בירושלים. עד לסוף פברואר 2015, שודרה במסגרת המהדורה פינת "בירוקרטיה", אותה הגיש העיתונאי דב גיל-הר. ב-12 בינואר 2019 שודרה התוכנית האחרונה בערוץ עשר. החל מ-19 בינואר 2019 משודרת התוכנית בערוץ 13. ב-22 ביוני 2019, הגישה אושרת קוטלר את התוכנית האחרונה אחרי 12 שנים. את מקומה מילאה הילה קורח, שעזבה את "העולם הבוקר", המשודרת באותו ערוץ. בנוסף, שונה שם המהדורה ל"מהדורת השבת", אחרי 9 שנים בהן נקראה המהדורה "המגזין". בספטמבר 2019 עברה המהדורה לאולפני חדשות 13 בגבעתיים, לאחר ששידורי החברה באולפני הבירה הסתיימו, ובאפריל 2020 צולמה באופן חד פעמי בבית "רשת", כשלאחריה עברה לאולפני נווה אילן, שם מצולמת המהדורה המרכזית מ-1 במרץ. בדצמבר 2021 נודע כי תמר-איש שלום עזבה את המהדורה המרכזית בערוץ ותעבור להגיש את מהדורת השבת במקומה של הילה קורח שתעבור להגיש את המהדורה המרכזית לצד אודי סגל. הסמל הראשון של "המגזין", בין 2010 ל-28 באוקטובר 2017 הסמל השני של "המגזין", בין ה-4 בנובמבר 2017 ל-12 בינואר 2019 הסמל השלישי של ״המגזין״, בין ה-16 בינואר 2019 ל-22 ביוני 2019 הסמל הראשון של ״מהדורת השבת״ בין ה-29 ביוני 2019 ל-11 באפריל 2020 הסמל השני של ״מהדורת השבת״ החל מ-18 באפריל 2020 שישי מהדורת החדשות המרכזית של ערוץ 13 החדשות 13 המגזין, ברשת החברתית פייסבוק המגזין, באתר חדשות 13 מהדורת השבת, באתר חדשות 13 מהדורת השבת, בפייסבוק פרומו מהדורת השבת רן בוקר, אושרת קוטלר תעזוב בקרוב את חדשות רשת, המחליפה הזמנית – הילה קורח, באתר ynet, 2 ביוני 2019 אחרי התבטאותה השנויה במחלוקת: אושרת קוטלר עוזבת את חדשות 13, באתר ‏מאקו‏, 28 במרץ 2019 ענת ביין-לובוביץ', ‏תמר איש שלום עוזבת את המהדורה המרכזית של חדשות 13, באתר גלובס, 21 בדצמבר 2021
אנר ביילסמה

אַנֵר בֵּיילְסְמָה (בהולנדית: Anner Bylsma), נולד בשם Anne Bijlsma ,‏ 17 ב- בפברואר 1934 – 25 ביולי 2019) היה צ'לן הולנדי, מבצע מנוסה בכלי התקופתי אך גם מבצע בכלי המותאם המודרני יצירות בנות זמננו. מוכר בשל תרומתו החלוצית לאסכולות הביצוע האותנטי. ביילסמה פרסם באופן עצמאי ספר לימוד על ביצוע באך. ביילסמה נולד בהאג. למד בהוראת קארל ון לאובן בומקאמפ (Carel van Leeuwen Boomkamp) בקונסרבטוריון המלכותי של האג, וזכה בפרס הצטיינות ב-1957. בשנת 1959 זכה בפרס הראשון בתחרות פאבלו קאזאלס במקסיקו. בשנים 1962–1968 שירת במשרת הצ'לן הראשי בתזמורת הקונצרטחבאו. בשנות ה-60 ובה-70 של המאה ה-20 החל להקליט מוזיקת בארוק עם גוסטב ליאונהארדט, פרנס בריכן ואחרים, והיה מחלוצי הביצוע המודע היסטורית. ב-1979 הקליט לראשונה את הסוויטות לצ'לו מאת באך, מההקלטות הראשונות על כלי תקופתי אם לא הראשונה שבהן. מאוחר יותר שב והקליט האוסף פעם נוספות על ה"סֵרבַיִס" סטרדיוואריוס, ואת הסוויטה השישית על צ'לו פיקולו עם חמישה מיתרים (הכלי המקורי עבורו נכתבה הסוויטה). ב-1982 נתמנה עמית מחקר במסגרת תוכנית ארזמוס (Erasmus Scholar) באוניברסיטת הרווארד. פרסם מספר חיבורים בתחום הניתוח המוזיקלי של "יצירות באך ללא קונטינואו" בדגש על סגנון הביצוע, המוכר שבהם ספר הלימוד "Bach, the Fencing Master, a stylistic and aesthetic analysis of Bach's Cello Suites" על ביצוע הסוויטות לצ'לו מאת באך, המנתח את סגנון ההלחנה והערכים האסתטיים של כלל יצירתו של באך לכלים ולקווים מנחים עבור המבצע. היה נשוי לכנרת ורָה בֵטְס (הולנדית: Vera Beths), ולהם בן ובת, יוצרת קולנוע דוקומנטרי קארינֵה ביילסמה. לשמו המקורי Anne "אנה" הוסיף ה-R בסיומו, כיוון ששבו וזיהו אותו בטעות כאישה. נפטר באמסטרדם ב-25 ביולי 2019. אתר האינטרנט הרשמי של אנר ביילסמה אנר ביילסמה, באתר AllMusic (באנגלית) אנר ביילסמה, באתר MusicBrainz (באנגלית) אנר ביילסמה, באתר Discogs (באנגלית) ביצועים של בילסמה ליצירות שונות וראיונות עמו ביוטיוב ניו יורק טיימס, ביוגרפיה של אנר ביילסמה אתר סטראד, קימון דלטאס, הספד לאנר ביילסמה. 26 ביולי 2019 דלטאס, סטראד דלטאס, סטראד
פיטר יאן לסינק

פיטר יאן לסינק (בהולנדית: Pieter Jan Leusink;‏ נולד ב-5 באפריל 1958 באלבורח, חלדרלנד) מנצח ונגן עוגב. לסינק למד לנגן בעוגב בבקונסרבטוריון העירוני בזוולה והשתלם בניצוח בהוראת גוטפריד ון דר הורסט (הולנדית: Gottfried van der Horst).ב-1981 ייסד את "מקהלת ילדי העיר אלבורח" (הולנדית: Stadsknapenkoor Elburg), ושלשה אירועי מוזיקה מקומיים אחד פסטיבל לימוד מזמורי חג המולד בכנסיית הקדוש ניקולאס בעיר, ביצוע המתאוס פסיון בחג הפסחא ופסטיבל בחודשי חופשת הקיץ, יולי ואוגוסט. ב-1984 נתמנה למנהל המוזיקלי של "מקהלת הבנים של הולנד" (Holland Boys Choir). ב-1994, ייסד את "תזמורת באך לסינק" (The Leusink Bach Orchestra) ושנה לאחר מכן את "מקהלת באך של הולנד" (Bach Choir of the Netherlands) תזמורת זמרים בוגרים מעורבת. מאוחר יותר התזמורת והמקהלה אוחדו למוסד אחד, יחד איתן הקליט ב-1999–2000, מהלך חמישה עשר חודשים, את כל הקנטטות הדתיות מאת באך, כמו כן ביצעו ברחבי אירופה והקליטו יצירות קוליות נוספות מאת באך, הנדל, מוצארט, פורה וויולדי. בשנת 2004 קיבל תואר אביר ב"מסדר האריה של ארצות השפלה". אתר האינטרנט הרשמי של פיטר יאן לסינק (בהולנדית) פיטר יאן לסינק, באתר ספוטיפיי פיטר יאן לסינק, באתר MusicBrainz (באנגלית) פיטר יאן לסינק, באתר Discogs (באנגלית) http://www.bach-cantatas.com/Bio/Leusink-Pieter-Jan.htm
דניאלה פשטובה

דניאלה פשטובה (בצ'כית: Daniela Peštová; נולדה ב-14 באוקטובר 1970) היא דוגמנית צ'כית. פשטובה נולדה בטפליצה, היא התגלתה בתיאטרון בפראג. היא תכננה ללכת ללמוד בקולג' לימודי שפה במטרה להיות מורה, אך לאחר שזכתה בתחרות דוגמנות עברה לפריז על מנת לדגמן שם. היא הופיעה בשערי המגזינים: GQ, מארי קלייר, קוסמופוליטן, גלאמור ו-Elle.היא דגמנה ללוריאל ונבחרה למלאכית של ויקטוריה'ס סיקרט, בין הבולטות שהיו. היא כיכבה פעמים רבות משנות התשעים ועד תחילת שנות האלפיים בגיליון בגדי הים של ספורטס אילוסטרייטד ומתוכם הייתה שלוש פעמים על שער הגיליון. פשטובה נישאה לטומאסו בוטי (לשעבר מנכ"ל של 'Fashion Cafe') בשנת 1995, אך הם התגרשו בשנת 1998. לזוג בן אחד (נולד בשנת 1996). יש לה בת (נולדה ב-21 ביולי 2002) ובן (נולד בשנת 2009) מבן זוגה הנוכחי, הזמר הסלובקי פאבול הברה, סולן הלהקה הסלובקית "TEAM". פסטובה זכתה לכינוי "הזיקית" על ששינתה ללא הרף את המראה שלה. היא דוברת רוסית, אנגלית, צרפתית, איטלקית באופן שוטף, וכמו כן צ'כית, שפת האם שלה. דניאלה פשטובה, ברשת החברתית פייסבוק דניאלה פשטובה, ברשת החברתית אינסטגרם דניאלה פשטובה, במסד הנתונים הקולנועיים IMDb (באנגלית)